ÉRVELÉS PRO ÉS KONTRA

„A több csak kísérlet, / többszöri elbukás” – olvashatjuk a versben.

A legenda szerint Edison kétezer sikertelen kísérletet hajtott végre, mire feltalálta a villanykörtét. Amikor erről kérdezték, azt mondta, egyszer sem bukott el, csupán talált kétezer módot, ami nem működik.

1. Melyik hozzáállással értesz egyet? Érvelj, miért!
2. Mesélj el egy konkrét esetet, amikor sokszor kellett próbálkoznod, hogy sikerüljön valami. Milyen érzés volt?
3. Előfordult már, hogy feladtál valamit? Miért? Milyen érzés volt?
4. Felnőttként mivel szeretnél foglalkozni? Mit gondolsz, mennyi gyakorlást igényel, mire jól tudod majd végezni a munkádat?
5. Magyarázd el, mit csinál egy gyakornok!